stanford-oval/wikipedia huggingface dataset:
אנו בונגר
היסטוריה

אנו בונגר עבד תחילה כפסנתרן במלונות, מועדוני גולף, קבלות פנים וכדומה. לאחר סיום לימודיו התיכוניים בשנת 2006 החל לכתוב ולהלחין שירים. זמן לא רב לאחר מכן, מתוך הפרויקט הפרטי שלו צמח הרכב מוזיקלי שכלל את ברנד פריקה כבסיסט ונילס דיטריך כמתופף.
הלהקה אנו בונגר ניגנה עד היום יותר מ-250 קונצרטים בגרמניה, אוסטריה, שווייץ והולנד והיוו מופע פותח למספר מוזיקאים ולהקות, ביניהם: ג'יימי קולום, טראוויס, Gisbert zu Knyphausen, בוסה, Katzenjammer. הם גם הופיעו על במות הפסטיבלים: פסטיבל ברלין, Omas Teich Festival, פסטיבל התיאטרון בפארק אולימפיה, Reeperbahn Festival ו-N-Joy Starshow. בסוף 2008, סיבובי ההופעות הבלתי נלאים של הלהקה, עוררו את תשומת לבה של חברת התקליטים PIAS Germany. חצי שנה מאוחר יותר, הלהקה מצאה את עצמה באולפני מורמאן בבוכום, מקליטה את אלבומה הראשון ביחד עם המפיק המוזיקלי אוליבר צולך.
אלבום הבכורה, 'Ein bisschen mehr Herz' (בתרגום חופשי: 'קצת יותר לב') יצא לאור ב-19 בפברואר 2010 בגרמניה, אוסטריה ושווייץ. האלבום סוקר בדרך קבע בכמה מגזיני מוזיקה חשובים וקיבל ביקורות חיוביות מאוד. הסינגלים 'Herzschlag' ('פעימת לב'), 'Hier & Jetzt' ('כאן ועכשיו'), ו-'Ein bisschen mehr Herz', שודרו בתחנות רדיו גדולות. אחד השיאים היה ההזמנה לתוכנית הלייט-נייט "Inas Nacht" של אינה מילר, שם ניגנה הלהקה את השיר 'Pass auf DIch auf' ('שמרי על עצמך').
בסתיו 2011, באולפן ברובע קרויצברג בברלין, החלה הלהקה לעבוד על אלבומה השני ביחד עם המפיק המוזיקלי טוביאס זיברט. בנוסף לכלים המוכרים (פסנתר, בס ותופים) מופיעים באלבום גם כלים אחרים, ביניהם: טרומבון, דולצימר, קרן יער, חישורים של גלגל אופניים, הרמוניום, רודס ומקהלה של 18 אנשים שתורמים במידה מרובה הן לתוכן והן לסאונד של האלבום שמוגדר כאלבום קונספט. הזמרת אלין כהן תורמת את קולה בשיר השמיני באלבום, 'Ich möchte noch bleiben, die Nach ist noch jung' ('אני רוצה להישאר, הלילה עדיין צעיר').
האלבום יצא בשם Wir Sind Vorbei ב-9 במרץ 2012, בגרסה דיגיטלית, CD ו-LP.
במרץ 2013 התקיים סיבוב הופעות אחרון בהרכב המייסד. מאז אפריל 2013 שמו "אנו בנגר" שוב היה פרויקט סולו. הקונצרטים מנוגנים בהרכבים שונים, אך בעיקר עדיין עם המתופף נילס דיטריך ולהקה חדשה בשם Woods of Birnam, המורכבת מהשחקן כריסטיאן פרידל וחברי הלהקה פולרקרייס 18.
דיסקוגרפיה

2008: Mit großen Schritten (EP במהדורה מוגבלת / הוצאה עצמית)
2009: Herzschlag (Single-EP / PIAS Germany)
2010: Ein bisschen mehr Herz (Album - CD, Digital & Vinyl / PIAS Germany)
2010: Hier & Jetzt (Single digital / PIAS Germany)
2012: Wir sind vorbei (Album - CD, Digital / PIAS Germany)
Promise (שיר של וויאג'ר)

"Promise" (בעברית: "הבטח") הוא סינגל שהוקלט על ידי להקת הפרוגרסיב מטאל האוסטרלית וויאג'ר. הוא פורסם באופן עצמאי ב-21 בפברואר 2023. השיר ייצג את אוסטרליה באירוויזיון 2023, שהתקיים בליברפול שבממלכה המאוחדת.
לפני האירוויזיון

ב-14 בנובמבר 2022 הכריזה רשות השידור האוסטרלית SBS כי הנציג לאירוויזיון 2023 יבחר באופן פנימי, ולא בקדם הארצי Eurovision – Australia Decides כפי שהיה נהוג מ-2019.
ב-21 בפברואר 2023 חשפה SBS את השיר ואת שם הנציגה שנבחרה, להקת וויאג'ר – הלהקה הראשונה שתייצג את אוסטרליה בתחרות הזמר של האירוויזיון. וויאג'ר הגיע למקום השני בקדם האוסטרלי של 2022 עם "Dreamer".‏
באירוויזיון

על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. אוסטרליה שובצה למחצית השנייה של חצי הגמר השני, שיתקיים ב-11 במאי 2023.
לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אוסטרליה שובצה כהופעה ה-16 והאחרונה בסדר, לאחר ליטא. ב-11 במאי 2023 ביצעה הלהקה את "Promise" על בימת חצי הגמר השני של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. אוסטרליה הופיעה כמדינה ה-15, לפני בלגיה ואחרי צ'כיה.
במופע הגמר, בתום הקראת הניקוד שהעניקו צוותי השופטים, דורג השיר במקום השישי, עם 130 נקודות. בהצבעת הקהל הוא דורג במקום ה-20, עם 21 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום התשיעי, כשבסך הכל זכה ב-151 נקודות.
הערות שוליים

↑  Adams, Oliver (21 בפברואר 2023). "Voyager will sing "Promise" for Australia at Eurovision 2023". Wiwibloggs (באנגלית אמריקאית). נבדק ב-21 בפברואר 2023. {{cite web}}:  (עזרה)תחזוקה - ציטוט: url-status (link)
↑  "Voyager will journey to Liverpool for Australia". Eurovision Song Contest (באנגלית). 21 בפברואר 2023. נבדק ב-21 בפברואר 2023. {{cite web}}:  (עזרה)
↑  Diaz, Sebastian (14 בנובמבר 2023). "Australia Decides no more: SBS opts for an internal selection in 2023". Wiwibloggs (באנגלית אמריקאית). נבדק ב-21 בפברואר 2023. {{cite web}}:  (עזרה)תחזוקה - ציטוט: url-status (link)
↑  Grace, Emily (21 בפברואר 2023). "Tonight: 🇦🇺 Australia Reveals Eurovision Entry & 🇸🇲 Una Voce per San Marino Semi-Final Two". Eurovoix (באנגלית בריטית). נבדק ב-21 בפברואר 2023. {{cite web}}:  (עזרה)תחזוקה - ציטוט: url-status (link)
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "Eurovision 2023: Allocation Draw results". Eurovision.tv (באנגלית). EBU. 2023-01-31. נבדק ב-2023-01-31.
↑  "Eurovision Song Contest 2023 Semi-Final running orders revealed!". Eurovision.tv (באנגלית בריטית). EBU. 2023-03-22. נבדק ב-2023-03-22.
↑  Eurovision 2023 Semi-final 2 Results
↑  Eurovision 2023: Running order in the Grand Final
↑  Eurovision 2023 Results: Voting & Points
| --- | --- |
בקרת זהויות :  MusicBrainz release group: c2407de4-0a5a-4b6e-8c3e-4ea2d7756dff
אושר (מיני-אלבום)

אושר הוא המיני-אלבום הראשון של הזמר הישראלי אושר כהן. האלבום יצא לאור ב-9 בפברואר 2023, באמצעות חברות התקליטים הליקון ארומה מיוזיק ו-P.A.I. האלבום כולל הופעות אורח של אביו של כהן אילן כהן ואודיה. מתוך האלבום יצא הסינגל המוביל "אני פה" ביחד עם אודיה, ביום צאתו של המיני-אלבום. השיר הגיע לחמישייה הפותחת במצעדים של גלגלצ, העשירייה והיטליסט. בנוסף, השיר "אקורדים בלילות" מתוך האלבום זכה אף הוא להצלחה והגיע למקום העשירי במצעד העשירייה ולמקום ה-15 במצעד של היטליסט.
בעקבות הצלחת המיני-אלבום, הוציא כהן אלבום המשך, בשם Part II, ב-6 ביוני 2023.
רשימת רצועות

| מס' | שם | משך |
| --- | --- | --- |
| 1. | תראי אהובתי  | 3:16 |
| 2. | כל העולם (ביחד עם אילן כהן)   | 3:13 |
| 3. | אקורדים בלילות  | 3:18 |
| 4. | אני פה (ביחד עם אודיה)   | 2:07 |
| 5. | כלום  | 2:52 |
| משך כולל: | משך כולל: | 14:47 |
הערות שוליים

↑  וואלה! תרבות‏, שירים על זוגיות ותובנות על אבא: האזינו ל-EP החדש של אושר כהן, באתר וואלה, 9 בפברואר 2023
↑  המצעד השבועי, באתר היטליסט
| אושר כהן |
| --- | --- | --- |
| דיסקוגרפיה ‏•‏‏ שירים | דיסקוגרפיה ‏•‏‏ שירים |  |
| אלבומי אולפן | נזכר בעיניה ‏•‏‏ חיכיתי לך |  |
| מיני-אלבומים | אושר ‏•‏‏ Part II ‏•‏‏ The Last Episode ‏•‏‏ Next Episode ‏•‏‏ גיטרה ולנשום |  |
| סינגלים | "כתבתי לך" ‏•‏‏ "עוד רגע" ‏•‏‏ "לחיות בנפרד" ‏•‏‏ "נזכר בעיניה" ‏•‏‏ "רק איתך ודי" ‏•‏‏ "חולם אותך" ‏•‏‏ "עזבי את חיי" ‏•‏‏ "בואי נברח" ‏•‏‏ "המרחק ממך" ‏•‏‏ "ברגעים שאת הולכת" ‏•‏‏ "מאמי מאמי" ‏•‏‏ "מי אמור" ‏•‏‏ "עיר תחתית" ‏•‏‏ "בא לי בא לי" ‏•‏‏ "ידיים אוהבות" ‏•‏‏ "לב שבור" ‏•‏‏ "טרי בריו - גרסה מזרחית" ‏•‏‏ "אני שונא אותך" ‏•‏‏ "בואי נדבר" ‏•‏‏ "מה את עושה לי" ‏•‏‏ "מרגיש שלך" ‏•‏‏ "עצבים בגוף" ‏•‏‏ "ציפרלקס" ‏•‏‏ "מה הוא יודע" ‏•‏‏ "ביי" ‏•‏‏ "הריני מקשר" ‏•‏‏ "כל הזמן אומרת" ‏•‏‏ "מי עוד יחבק" ‏•‏‏ "תחזרי מהר" ‏•‏‏ "אני אוהב אותך" ‏•‏‏ "ככה בלי שלום" ‏•‏‏ "זוגות כאלה" ‏•‏‏ "שירים של עומר" ‏•‏‏ "הנה את בוכה" ‏•‏‏ "עושה לי בלאגן" ‏•‏‏ "קפה אצל ברטה" ‏•‏‏ "רעשים" ‏•‏‏ "מקבל על עצמי" ‏•‏‏  "תמונות שלך" ‏•‏‏ "שומר עליך" ‏•‏‏ "אהובי לב אדום" ‏•‏‏ "חמישי שישי" ‏•‏‏ "בסוף נרקוד" ‏•‏‏ "בשבילך" ‏•‏‏ "תרקדי (7.10.23)" ‏•‏‏ "קווים לדמותו" ‏•‏‏ "פלסטרים" ‏•‏‏ "אין כמו בבית" ‏•‏‏ "לופ" |  |
| סינגלים שיווקיים | "לתת ולקחת" |  |
| שירים אחרים | "אהבה" ‏•‏‏ "אין אותי" ‏•‏‏ "איפה אתה" ‏•‏‏ "אני פה" ‏•‏‏ "גיטרה ולנשום" ‏•‏‏ "ה' יברך אותך" ‏•‏‏ "לופ" ‏•‏‏ "מאחל לך טוב" ‏•‏‏ "מנגן ושר" ‏•‏‏ "עד שיירד הסהר" |  |
איך להיפטר מהבוס 2

| --- | --- |

 בימוי:  שון אנדרס 
 הופק בידי:  כריס בנדר 
 תסריט:  ג'ון פרנסיס דולי, שון אנדרס, ג'ונתן גולדשטיין, ג'ון מוריס 
 שחקנים ראשיים:  צ'ארלי דיי קלי סטאבלס קיגן-מייקל קי לינדזי סלואן Bruno Amato Rebecca Field סוזי נקמורה פינג וו Lidia Porto קווין ספייסי ג'ניפר אניסטון כריסטוף ואלץ כריס פיין ג'ונתן בנקס ג'יימי פוקס ג'ייסון סודייקיס ג'ייסון בייטמן קילי הייזל 
 מוזיקה:  כריסטופר לנרץ 
 צילום:  ג'ולי מקט 
 מדינה:  ארצות הברית 
 חברת הפקה:  האחים וורנר 
 חברה מפיצה:  InterCom, האחים וורנר, נטפליקס 
 שיטת הפצה:  וידאו על פי דרישה 
 הקרנת בכורה:  27 בנובמבר 2014 
 משך הקרנה:  104 דק' 
 שפת הסרט:  אנגלית 
 סוגה:  סרט קומדיה 
 הכנסות באתר מוג'ו:   horriblebosses2
 סרט קודם:  איך להיפטר מהבוס 
 horriblebosses2.com
 דף הסרט ב־IMDb
 
איך להיפטר מהבוס 2 (באנגלית: Horrible Bosses 2) הוא סרט קומדיה אמריקאי משנת 2014, בבימויו של שון אנדרס ועל פי תסריט מאת אנדרס וג'ון מוריס. הסרט הוא המשך לקומדיה המצליחה "איך להיפטר מהבוס" משנת 2011, והוא ממשיך לעקוב אחר שלושת החברים שמחליטים הפעם להקים עסק משלהם – רק כדי לגלות שהסתבכו שוב עם האנשים הלא נכונים.
בסרט מככבים ג'ייסון בייטמן, צ'ארלי דיי וג'ייסון סודייקיס בתפקיד השלישייה הראשית, לצד ג'ניפר אניסטון, ג'יימי פוקס, כריס פיין וכריסטוף ואלץ. אף על פי שהסרט הראשון זכה להצלחה מסחררת, ההמשך קיבל ביקורות מעורבות-שליליות והכניס 107 מיליון דולר ברחבי העולם מול תקציב של 42 מיליון דולר, סכום נמוך משמעותית מקודמו.
עלילה

לאחר שהחליטו לנטוש את עבודותיהם ולהפסיק לסבול תחת בוסים רעים, ניק, דייל וקורט מקימים מיזם עצמאי משלהם – "Shower Buddy", מכשיר חדשני למקלחת. הם מקבלים הצעת השקעה נדיבה מאיש העסקים העשיר ברט הנסון ובנו רקס, אך במהרה מגלים שהשניים הונו אותם ולקחו מהם את השליטה על העסק.
נחושים להחזיר את השליטה לידיהם, השלושה מחליטים לבצע חטיפה – הם מתכננים לחטוף את רקס ולדרוש כופר מאביו כדי להחזיר את החברה לידיהם. אך כמו תמיד, התוכנית יוצאת משליטה, ורקס מתגלה כאדם בלתי צפוי שמשתף איתם פעולה בניסיון להוציא כסף מאביו.
לאורך הדרך, השלושה מוצאים את עצמם במצבים מגוחכים, נאלצים להתמודד שוב עם הבוסית לשעבר והסדיסטית ג'וליה האריס, הפושע דין "מאדרפאקר" ג'ונס, וכמובן – ההחלטות האומללות שלהם עצמם, שמכניסות אותם שוב ושוב לצרות.
צוות השחקנים

ג'ייסון בייטמן – ניק הנדריקס, המוח הרציונלי של הקבוצה.
צ'ארלי דיי – דייל ארבוס, החבר הנוירוטי והתמים שבחבורה.
ג'ייסון סודייקיס – קורט באקמן, הנהנתן והלא-ממש-חכם של השלושה.
כריס פיין – רקס הנסון, בנו של המשקיע שמתגלה כבלתי צפוי ומסוכן.
כריסטוף וולץ – ברט הנסון, איל הון ערמומי שרוצה להשתלט על העסק שלהם.
ג'ניפר אניסטון – ד"ר ג'וליה האריס, רופאת שיניים עם נטיות סדיסטיות.
ג'יימי פוקס – דין "מאדרפאקר" ג'ונס, פושע שמנסה לייעץ להם, אך מסבך אותם יותר.
קווין ספייסי – דייוויד הארקן, הבוס לשעבר של ניק שמופיע בהופעת קמאו.
ביקורות

איך להיפטר מהבוס 2 קיבל ביקורות מעורבות-שליליות. באתר Rotten Tomatoes הסרט מחזיק בציון של 34% בהתבסס על 157 ביקורות, עם הקונצנזוס: "למרות צוות שחקנים מצחיק, הסרט נופל לקלישאות חוזרות, הומור מאולץ ועלילה פחות שנונה מהמקור". באתר Metacritic הסרט קיבל ציון ממוצע של 40 מתוך 100, בהתבסס על 36 ביקורות, המעיד על ביקורות לא מחמיאות.
שמוליק דובדבני כתב באתר ynet "איך להיפטר מהבוס 2 מעורר צחוק קל, אבל כשחושבים על שלושה זוכי האוסקר שמופיעים בו - מבינים שהם הבוסים הנוראים של עצמם. מיזוגניות, השפלת נשים, ובדיחות רעות שלא עבדו גם בסרט הראשון, מקבלים טוויסט נוסף של פאתטיות שמספקת ג'ניפר אניסטון הבלתי נסבלת" חגית גינזבורג הוסיפה באתר מאקו "הסרט אמנם לא מתעלה על קודמו, אבל הוא מציג אוסף של דמויות נוירוטיות ודביליות שמגולמות על ידי אנסמבל מוצלח מאוד של שחקנים".
הערות שוליים

↑  שמוליק דובדבני, איך להיפטר מהבוס 2: שוברת שיא של טעם רע, באתר ynet, 7 בדצמבר 2014
↑  חגית גינזבורג, ‏"איך להיפטר מהבוס 2": הכול בזכות הדמויות, באתר ‏מאקו‏, 27 בנובמבר 2014
איירבנדר: הסיפור של צוקו

| --- | --- |

 מידע כללי
 מאת:  דייב רומן (אנ') ואליסון ווילגוס
 איורים:  נינה מטסומוטו (אנ')
 שפת המקור:  אנגלית
 סוגה:  פנטזיה
 נושא:  פריקוול לסרט הקולנוע "איירבנדר"
 מקום התרחשות:  עולם האווטאר: בירת אומת האש, מקדש האוויר המערבי, מושבות אומת האש בממלכת האדמה, האוקיינוס ליד הקוטב הדרומי
 תקופת התרחשות:  זמן קצר לאחר גירוש הנסיך צוקו
 הוצאה
 הוצאה:  דל דיי מנגה (אנ')
 מקום הוצאה:  ארצות הברית
 תאריך הוצאה:  18 במאי 2010
 מספר עמודים:  144
 קישורים חיצוניים
 מסת"ב:  מסת"ב 978-0-345-51854-5
איירבנדר: הסיפור של צוקו (באנגלית: The Last Airbender Prequel: Zuko's Story) הוא רומן גרפי שנכתב על ידי דייב רומן (אנ') ואליסון ווילגוס ואוייר על ידי נינה מטסומוטו (אנ'). הוא משמש כחלק מהזיכיון האמריקאי "אווטאר: כשף האוויר האחרון" ומהווה פריקוול לסרט הקולנוע איירבנדר מיולי 2010 והוא עוקב אחר הנסיך צוקו זמן קצר לאחר גירושו. הספר יצא לאור ב-18 במאי 2010 על ידי חברת ההוצאה "דל ריי מנגה" (אנ').
רקע עלילתי

עם פרוץ מלחמת מאה השנים, רצחו חיילי אומת האש את כל נוודי האוויר מלבד אחד, האווטאר אשר תפקידו לשמור על האיזון בעולם. כעבור מאה שנה, לאחר שהנסיך צוקו התעקש להשתתף בישיבת גנרלים עם אביו, שליט האש אוזאי, הוא הביע את אי הסכמתו לשלוח פלוגת חיילים בתור בשר תותחים.
עלילה

בקרב עם אביו, צוקו סירב להילחם והתחנן לרחמי אביו, אוזאי אומר כי להתחנן זה רק לחלשים, מטיל צלקת בפניו ומודיע לצוקו כי הוא שולח אותו לגלות ומורה לו לא לחזור לארמון עד שימצא האווטאר. "הסבל ילמד אותך כבוד" הוא אומר לו.
לאחר שאושפז במרפאה בעקבות הפציעה בעין, צוקו יוצא משם לקול התנגדותו של דודו, הגנרל אירו. הוא שומע את קולות האנשים אשר אומרים כי הוא לא יהיה מסוגל להסתדר מחוץ לעיר הבירה, ובורח לחדרו. תוך כדי שהוא ממרר בבכי, מגיעה אזולה אחותו הקטנה ומלגלגת עליו ומזלזלת בסיכוייו למצוא את האווטאר אשר נעדר מזה מאה שנים.
| 0 | 1 | 2 |
| --- | --- | --- |
| ” | כולם יודעים שהאווטאר איננו. סבא רבא שלך, סוזין, הרג אותו.  אולי אוזאי פשוט מנסה להיפטר ממך. | “ |
|  |  המקור באנגלית Eeryone knows the avatars gon. your great - grandfather' sozin' killed him.  Maybe ozai's just trying to get rid of you.  |  |
|  – אחת מהעוברים משיבה לצוקו לאחר שביקש שיצטרפו למסעו |  – אחת מהעוברים משיבה לצוקו לאחר שביקש שיצטרפו למסעו |  |
צוקו מציע לאנשים בבירה להצטרף אליו ואומר כי תהיה זו זכות להצטרף למשימה בשליחות שליט האש אך הוא סופג זלזול ואי אמון בהצלחת המשימה מצדם. הוא מבטיח כי כשהוא יחזור לגדולתו הוא יחזיר טובה לאלו אשר עזרו לו. הם משיבים כי הוא כבר איננו נסיך ומגרשים אותו מהמקום.
צוקו נאלץ לישון במחסן נטוש ומתעורר כשאזולה באה לפגוש אותו במקום. הם מסכמים כי היא תדבר עם אוזאי על מנת שיעניק לו ספינה ואנשי צוות כדי שיוכל לצאת מהבירה ולמצוא את האווטאר, אוזאי מסכים אך מורה כי הגנרל אירו, אחיו של אוזאי יצטרף לצוקו. זאת לאחר שנטש את המצור על העיר בה-בינג-סה לאחר מות בנו והחל להוות מטרד בבית המלוכה.
הצוות מתחיל את חיפושיו במקדש האוויר המערבי ומשם הם נוסעים למקדש האש שבאי קרסנט, שם התאמן האווטאר הקודם, אווטאר רוקו. צוקו מתייאש לקרוא את התיעודים על האווטארים ולאחר שמאסטר האש סירב ללמד אותו להילחם צוקו החל לתקוף אותו אך אירו עצר אותו והבטיח כי הוא ילמד אותו כשפות אש מתקדמת בעצמו. צוקו מסיר את התחבושת מפניו ומודיע כי הם עוזבים את המקום.
הצוות מגיעים לשטחי מושבות אומת האש בממלכת האדמה וצוקו תפס אדם אלמוני אשר חבש מסיכה אדומה בזמן שהוא גונב דברים מחדרו. הוא רודף אחריו ומגלה כי הגנב מוכר בתור "הרוח האדומה" ולאחר שמצא אותו, הוא משכנע את צוקו לעזור לו לחלץ ילד שגויס לצבא אומת האש זאת לאחר שהעניק לו מסיכה כחולה.
לאחר מכן, השניים מתווכחים על מדיניות שליט האש וצוקו יוצא מהמקום בזעם. אירו מגיע למקום ואומר לצוקו כי אולי הוא צריך להרפות מחיפושו אחר האווטאר. צוקו משיב כי הוא לא יקשיב לאדם כושל אשר ויתר על כס המלוכה ופרש מהלחימה לטובת בילוי בארמון. בבוקר, צוקו התעורר ומצא שני חרבות ופתק שעליו נכתב: ”תודה שעזרת לי למצוא את הבן שלי, אני מקווה שיום אחד גם אתה תמצא את מה שאתה מחפש”.
לאחר שבועות, הגיע החורף וצוקו ואירו הגיעו למקדש האוויר הצפוני. צוקו פוגש אדם זקן בשם פאתיק וטועה לחשוב שהוא האווטאר בגלל גילו המופלג שמתאים לתקופה בה נעדר האווטאר מן העולם. לאחר שהוא רודף אחריו הוא מכריח אותו לכשף אוויר אך מגלה שהוא אינו מסוכל וכי הוא טעה בזיהוי. אירו מתנצל בפני האיש ונוזף בצוקו על כך שתקף חף מפשע ונהג בהנהגות שאינה הולמת נסיך.
לאחר מכן, אירו עודד את צוקו ולימד אותו כיצד להוציא אש מהפה.
באותו הלילה, פאתיק חווה חיזיון בו צוקו והאווטאר משלבים כוחות למען העולם ומספר על כך לצוקו שמזלזל בכך.
שלוש שנים לאחר מכן, צוקו מבחין בפרץ אנרגיה ואור המגיעות לשמיים ומעלה בדעתו כי זה מעשה ידי האווטאר ומכריז: ”סוף סוף”.
הפקה וכתיבה

הסופר האמריקאי דייב רומן היה אחד מהיוצרים של הקומיקסים הקולנועיים של "אווטאר" במהלך שידורי הסדרה בניקלודיאון (2005-2009). הספר יועד להוות פריקוול לעיבוד העונה הראשונה של הסדרה, הסרט הקולנועי "איירבנדר" שיצא ביולי 2010.
איורי הספר הם בשחור-לבן ונוצרו על ידי הקריקטוריסטית היפנית-קנדית, נינה מטסומוטו (אנ'). הספר יצא לאור בכריכה רכה ב-18 במאי 2010 על ידי חברת ההוצאה האמריקאית "דל ריי מנגה" (אנ').
ראו גם

אווטאר: כשף האוויר האחרון (קומיקס)
ביאורים

↑  על מהות תפקידו של האווטאר ראו אווטאר: כשף האוויר האחרון (זיכיון)#העולם של אווטאר
הערות שוליים

↑  דייב רומן ואליסון ווילגוס, The Last Airbender Prequel: Zuko's Story, ארצות הברית: דל ריי מנגה, 18 במאי 2010, ISBN 978-0-345-51854-5. (באנגלית)
↑  MTV, 'The Last Airbender' Q&A: Exploring 'Zuko's Story' With Co-Writer Dave Roman, MTV, ‏2 באפריל 2010
↑  The Last Airbender Prequel : Zuko's Story (Avatar: the Last Airbender) [Paperback] (באנגלית)
↑  The Last Airbender: Prequel: Zuko's Story Paperback – Abridged, אמזון (באנגלית)
אווטאר: כשף האוויר האחרון – קטרה וכסף הפיראטים

| --- | --- |

על גבי עטיפת הספר נראית קטרה בעמידת לחימה על גבי ספינת הפיראטים
 מידע כללי
 מאת:  פיית' ארין היקס (אנ') וטים הדריק
 איורים:  פיטר ורטמן
 שפת המקור:  אנגלית
 סוגה:  פנטזיה
 נושא:  עוקב אחרי קטרה לאחר שנפרדה מחבריה
 מקום התרחשות:  עולם האווטאר
 תקופת התרחשות:  בזמן אירועי העונה השנייה של סדרת הטלוויזיה "אווטאר"
 הוצאה
 הוצאה:  דארק הורס קומיקס
 מקום הוצאה:  ארצות הברית
 תאריך הוצאה:  14 באוקטובר 2020
 מספר עמודים:  80
 מהדורות נוספות
 מספר כרכים:  1
 סדרה
 סדרת ספרים:  אווטאר: כשף האוויר האחרון (קומיקס)#רומנים גרפיים
 ספר קודם:  אווטאר: כשף האוויר האחרון – הרפתקאות הצוות
 הספר הבא:  אווטאר: כשף האוויר האחרון – האקדמיה של טוף בייפונג
 מספר ספרים:  11
 קישורים חיצוניים
 מסת"ב:  מסת"ב 978-1-50671-711-1
אווטאר: כַּשָּף האוויר האחרון – קטרה וכסף הפיראטים (באנגלית: Avatar: The Last Airbender – Katara and the Pirate's Silver) הוא הרומן הגרפי התשיעי בזיכיון האמריקאי "אווטאר: כשף האוויר האחרון" והראשון בסדר הכרונולוגי. עלילת הספר מתרחשת בזמן אירועי העונה השנייה של סדרת הטלוויזיה "אווטאר" ומתמקד במעשיה של קטרה לאחר שנפרדה משאר חבריה. הרומן הגרפי נכתב על ידי פיית' ארין היקס (אנ') יחד עם טים הדריק, ויצא לאור ב-14 באוקטובר 2020 על ידי דארק הורס קומיקס.
רקע עלילתי

בסדרת הטלוויזיה "אווטאר" מתואר כיצד אווטאר אנג, האמון על שמירת השלום, מנסה יחד עם חבריו להביא לסיום המתקפה של אומת האש על שאר העולם, מה שהופך את צוות האווטאר למבוקשים ברחבי אומת האש.
עלילה

בזמן שאנג, טוף, סוקה וקטרה עפים על גביו של אפה בשמי המושבות הכבושות של אומת האש, הם מתגלים על ידי חיילי אומת האש אשר יורים מרגמות לעברם, מה שגורם להם לנחות נחיתת חירום במהלכה נופלת קטרה לשטח אומת האש ונאלצת להסוות את זהותה. לאחר שג'יאנג, קפטנית של ספינת פיראטים ראתה כיצד קטרה גברה על חייל מאומת האש היא מציעה לה להצטרף לצוות שלה. קטרה מסכימה ויחד עם שאר הפיראטים הם החלו בהברחת סחורה בלתי חוקית.
כשספינתם התגלתה על ידי חיילי אומת האש, קטרה מסייעת להם לגבור על החיילים. ואף גוברת לבדה על ספינת מלחמה שלמה.
| 0 | 1 | 2 |
| --- | --- | --- |
| ” | אם אי פעם תתעייפי להילחם לצד האווטאר, יש לך תמיד משרה פנוייה כפיראטית אצלי | “ |

|  – ג'יאנג לקטרה לפני פרידתם |  – ג'יאנג לקטרה לפני פרידתם |  |
לאחר סיום הקרב, מגלה קטרה כי הסחורה המוברחת היא תרופות מצילות חיים וחושבת כי ג'יאנג מתכוונת לסחוט כסף מאנשים חולים. לאחר שהם מגיעים לחוף היא מבינה כי טעתה וג'יאנג מסבירה לה כי עם פלישתה של אומת האש הפיראטים כרתו ברית להגן על אנשי ממלכת האדמה. כשאנג רואה בים את ספינת הקרב המוקפאת הוא מסיק מכך שזהו מעשי ידיה של קטרה, ואכן לא הרבה אחרי החבורה מצליחים למצוא אותה. כשהיא מספרת להם על שהצטרפה לצוות פיראטים הם מתקשים להאמין אך מתפלאים לשמוע את ג'יאנג מודה לקטרה על עזרתה להם.
יצירה והוצאה לאור

הספר נכתב על ידי פיית' ארין היקס (אנ') וטים הדריק, אשר לקח חלק גם בכתיבת סדרת הטלוויזיה "אווטאר", ביניהם את הפרקים "העריק", "עיר החומות והסודות" ו"הצד האפל של הירח". הספר אוייר על ידי פיטר ורטמן נצבע על ידי אדל מאטרה, ויצא לאור ב-14 באוקטובר 2020 על ידי דארק הורס קומיקס.
"קטרה וכסף הפיראטים" הוא הרומן הגרפי הראשון מתוך שלושת הרומנים הגרפיים בזיכיון שאינו טרילוגיה, יחד עם "אווטאר: כשף האוויר האחרון – האקדמיה של טוף בייפונג" ו"אווטאר: כשף האוויר האחרון – סוקי, לבד" אשר כולם נכתבו על ידי ארין היקס וטים הדריק. ב-15 בנובמבר 2022 מתוכנן לצאת ספר בשם "Team Avatar Treasury" שיאגד את שלושת הספרים תחת כריכה אחת.
קבלה

הרומן הגרפי התקבל בברכה על ידי מעריצי הסדרה והמבקרים. ברנטון סטיוארט מ-CBR כתב כי "לאחר שהודחה בדרך כלל לשוליים, קטרה זורחת כגיבורה הראשית של הסיפור בתפקיד מככב, כשזוהי רק אחד ממספר החלטות חכמות של הכותבים". הוא המשיך ואמר, "מלבד תוכן נוסף לסדרה המקורית, הקומיקס הוא פשוט הרפתקה מהנה המציגה לנו את כוחה של קטרה וחושפת עוד מהעולם המרתק של אווטאר וכמו כן אנו מקבלים תובנות על חיי הפיראטים".
ראו גם

אווטאר - דמויות
אווטאר: כשף האוויר האחרון (זיכיון)#קומיקס
ביאורים

↑  בנוסף, הוא הראשון שאינו טרילוגיה, והוא הספר הראשון שעלילתו מתרחש בתקופת אירועי הסדרה המקורית
↑  אשר לקח חלק גם בפיתוח סדרת הטלוויזיה
↑  הביזון המעופף של אנג, ראו אווטאר - דמויות#חיות
↑  קטרה הייתה כשפית המים היחידה באזור
↑  כמו גם את עטיפת הספר
↑  המקור באנגלית: "after being usually relegated to the sidelines, Katara shines as the story's chief protagonist in a long-overdue starring role that's just one of several smart storytelling decisions."
↑  המקור באנגלית: "Attachments to the original series aside, the comic is just an enjoyable and fun adventure showcasing Katara's strength and revealing more of the ever-more fascinating world of Avatar as we gain an insight into the life of pirates"
הערות שוליים

1 2  Avatar: The Last Airbender--Katara and the Pirate's Silver TPB :: Profile :: Dark Horse Comics, דארק הורס קומיקס (באנגלית)
1 2  Avatar: The Last Airbender–Katara and the Pirate's Silver, PenguinRandomhouse.com (באנגלית)
↑  פיית' ארין היקס (אנ') וטים הדריק, Avatar: The Last Airbender – Katara and the Pirate's Silver, ארצות הברית: דארק הורס קומיקס, 14 באוקטובר 2020, ISBN 978-1-50671-711-1. (באנגלית)
↑  Narayan Liu, Toph Teaches Metalbending in New Avatar: The Last Airbender Graphic Novel, CBR, ‏2 ביוני 2020
↑  Avatar: The Last Airbender--Team Avatar Treasury Boxed Set (Graphic Novels) by Faith Erin Hicks: 9781506732053 | PenguinRandomHouse.com: Books, PenguinRandomhouse.com (באנגלית)
↑  Barnes & Noble, Avatar: The Last Airbender--Team Avatar Treasury Boxed Set (Graphic Novels)|Paperback, Barnes & Noble (באנגלית)
↑  Brenton Stewart, ‏REVIEW: Avatar: Katara and the Pirate's Silver Puts a Much-Needed Spotlight on Its Hero, Comic Book Resources, פורסם ב-20 באוקטובר 2020
ג'ק בלאק

ערך זה עוסק בשחקן. אם התכוונתם למשחק קלפים, ראו .
| --- | --- |

בלאק, 2020
 לידה:  28 באוגוסט 1969 (בן 55) רדונדו ביץ', קליפורניה, ארצות הברית
 שם במה:  Jack Black 
 שם לידה:  Thomas Jacob Black 
 סוגה מועדפת:  רוק, רוק קומי, הבי מטאל, הארד רוק 
 מדינה:  ארצות הברית 
 תקופת הפעילות:  מ-1982 
 מקום לימודים:  בית הספר לתאטרון, סרטים וטלוויזיה של UCLA  תיכון פוסיידון  אוניברסיטת קליפורניה בלוס אנג'לס  בית ספר קרוסרודס 
 בן או בת זוג:  טניה היידן (14 במרץ 2006–?) 
 צאצאים:  סמואל בלאק, תומאס בלאק 
 מספר צאצאים:  2 
 פרסים והוקרה:  פרס הגאון הקומי של MTV (2022)  כוכב בשדרת הכוכבים בהוליווד 
 פרופיל ב-IMDb
 חתימה:   
 
בלאק, אוקטובר 2011
בלאק בטקס ההשבעה של הנשיא אובמה, 2009
בלאק בכנס הקומיק-קון, 2014
תומאס ג'ייקוב "ג'ק" בלאק (באנגלית: Thomas Jacob "Jack" Black, ‏ב-28 באוגוסט 1969) הוא שחקן, קומיקאי, יוטיובר ומוזיקאי יהודי-אמריקאי. בלאק הוא גם חלק מהצמד המוזיקלי "טניישס די".
ביוגרפיה

בלאק נולד ברדונדו ביץ', קליפורניה לג'ודית לאב כהן ולתומאס ויליאם בלאק. אמו יהודיה, ואביו נולד כנוצרי והתגייר. בלאק למד בבית ספר עברי וחגג בר מצווה. כשהיה בן 10 התגרשו הוריו והוא עבר עם אביו לקאלבר סיטי וביקר את אמו תכופות. לכל אורך לימודיו בלאק היה חניך בתנועת הצופים של אמריקה. בגיל 14 הוא נאבק עם התמכרות לקוקאין. כשסיים את שנת לימודיו הראשונה במכללה, עברה משפחתו החדשה של אביו למדינה אחרת.
בלאק למד בבית הספר "קרוסרודס", שם הצטיין בדרמה, ובאוניברסיטת קליפורניה בלוס אנג'לס. כשהחליט בלאק לעזוב את אוניברסיטת קליפורניה ולהתחיל בקריירת משחק, הפסיק אביו לתמוך בו כלכלית.